Toivo Ilomeki
Toivo Osmo Ilomeki (somu: Toivo Osmo Ilomäki, 1917. gada 25. augusts Sēksmeki — 1965. gada 4. marts Hemēnlinna) bija somu karavīrs, prettanku lielgabala apkalpes dalībnieks un Mannerheima krusta kavalieris. Piedalījies Ziemas karā un pēc tam tā saucamajā turpinājuma karā. Ilomeki pieder "Somijas rekords" iznīcināto ienaidnieka tanku ziņā, kas sasniedz 21 tankus, no kuriem viņš 16 iznīcināja vienā un tajā pašā dienā 1944. gada 24. jūnijā, daudzus no tiem viņš iznīcināja no tuvas distances un neskatoties uz krievu artilērijas sprostuguni, kas tika vērsta pret somu pozīcijām. No iznīcinātajiem ienaidnieka tankiem 14 bija smagie padomju T-34 un divi smagie IS-2 tanki. Viņš arī bija vienīgais somu karavīrs, kurš ieguvis visas četras papildus lentas pie tanku iznīcinātāja žetona, kuru pasniedza par iznīcināto pretinieku tehniku. 1944. gada 2. oktobrī viņš kļuva par Mannerheima krusta bruņinieku par parādīto varonību kaujas laukā. Pēc kara Ilomeki atgriezās savā darbā par krāvēju veikalā un nomira 1965. gadā, tikai 47 gadu vecumā. Viņa prettanku lielgabals Pak-40 (ar 21 uzvaru atzīmēm) pašlaik apskatāms Parolas tanku muzejā.